Polygamia
Polygamia (Graece πολυγαμία 'multinubentia') est matrimonium quod binos vel plures socios amplectitur, et in polyamoriam, latiorem categoriam, digeri potest. Disertius, coniunctio cum singulus homo plus quam unam maritam simul habet polygynia, cumque singula mulier plus quam unum maritum habet polyandria appellatur. Matrimonium quod plures maritos maritasque comprehendit polyamoria vel matrimonium gregis vel coniunctum appellari potest. Verbum modis simillimis in anthropologia socialis et sociologia adhibetur, atque in sermone vulgari. Contra, monogamia est matrimonium quod solum in binis partibus consistit. Vocabulum polygamia, sicut monogamia, sensu de facto saepe adhibetur, num coniunctio a civitate legitime agnoscatur annon. In sociobiologia et zoologia, investigatores polygamiam sensu lato adhibent ad quodque genus coitionis iteratae significandum. In civitatibus polygamiam non sinentibus, homo qui se cum alio homine in matrimonio coniungit cum iam legitime in matrimonio ad primum maritum coniunctus bigamiam scelus admittit.

Polygamia late per orbem terrarum probatur. Secundum Ethnographic Atlas, ex 1231 societatibus observatis, 186 fuerunt monogamicae, 453 polygyniam raram, 588 polygyniam plurem, et quattuor polyandriam habuerunt. Eodem tempore, adeo intra societates quae polygyniam sinunt, vera consuetudo polygyniae inaequaliter fit. Sunt autem exceptiones: in Senegalia, exempli gratia, paene 47 centesimae matrimoniorum sunt multiplices. Intra societates polygyniam faventis, plures uxores habere status signum saepe fit, quod divitias, potestate, et famam significat.

Occidentales societatis Africanae exemplariumque matrimonii perceptiones memorant "contradictorias nostalgiae curas culturae Africanae traditionalis contra sententiam polygamiam mulieres opprimere vel progressum impedire." Multae organizationes iuribus humanis internationales dicatae, cum gregibus iuribus mulierum in multis civitatibus faventibus, polygamiam abolendam suaderunt, quae violatio Pactionis Internationalis de Iuribus Civilibus et Politicis iudicata est, et Consociatio Nationum consuetudinem tollendam commendavit.

 Hypergamia
 Ménage à trois
 Monogamia serialis
 More Danico
 Promiscuitas

Notae

Bibliographia 
 Babiniotis, Georgios. 2002. πολυγαμία. Dictionary of Modern Greek. Lexicology Centre.
 Cairncross, John. 1974. After Polygamy Was Made a Sin: The Social History of Christian Polygamy. Londinii: Routledge & Kegan Paul. Summarium.
 Chapman, Samuel A. 2001. Polygamy, Bigamy and Human Rights Law. Xlibris Corp. ISBN 1-4010-1244-2.
 Diouf, Nafi. 2004. "Polygamy hangs on in Africa," The Milwaukee Journal Sentinel, 2 Maii.
 Hillman, Eugene. 1975. Polygamy Reconsidered: African Plural Marriage and the Christian Churches. Novi Eboraci: Orbis Books. ISBN 0-88344-391-0.
 Korotayev, Andrey. 2004. World Religions and Social Evolution of the Old World Oikumene Civilizations: A Cross-cultural Perspective. Lewiston Novi Eboraci: Edwin Mellen Press. ISBN 0-7734-6310-0.
 Van Wagoner, Richard S. 1992. Mormon Polygamy: A History. Ed. 2a. Utah: Signature Books. ISBN 0-941214-79-6.
 Wilson, E. O. 2000. Sociobiology: The New Synthesis. Cantabrigiae Massachusettae: Harvard University Press. ISBN 0-674-00235-0.
 Zeitzen, Miriam Koktvedgaard. 2008. Polygamy: a cross-cultural analysis. Berg. ISBN 1-84520-220-1.

 Nexus externi 

 Compton, Todd. M. "The Four Major Periods of Mormon Polygamy," commentarium, Signature Books hospes
 Historia polygamiae in Iudaismo, shamash.org
 "LIFE With Polygamists, 1944," www.life.com (Life magazine'')
 May, Simon. "Liberal Feminism and the Ethics of Polygamy," www.simonmay.net (Department of Philosophy, Virginia Tech, Blacksburg, Virginia)
 Polygamia in Africa, www.african.arriage.info

 
Religio et civilitas